section_heading: Radnja
paragraph_text: Sicilijanski barun Ferdinando Cefalù (Marcello Mastroianni) se zasitio svoje supruge. On želi imati ljubavnu vezu sa svojom šesnaestogodišnjom rodicom Angelom (Stefania Sandrelli) koja je petnaest godina mlađa od njega. U svojoj mašti, svoju suprugu je već u nekoliko navrata ubio; jer je razvod braka bio nemoguć prema tadašnjim talijanskim zakonima. Ferdinando je pročitao u novinama o slučaju ubojstva iz ljubomore, koji je blago kažnjen, i dolazi na ideju da pronađe svoju suprugu u naručju ljubavnika - što mu na kraju i uspjeva: njegova supruga čezne za soboslikarom, koji renovira freske na stropu njegove palače. Slijedi par i iznenada susreće soboslikarevu suprugu, koja je također ustrijelila svoga muža. Poslije toga on ubija svoju suprugu, i odlazi u zatvor na 18 mjeseci. Nakon odslužene kazne, napokon je slobodan za Angelu, koja još na medenom mjesecu (na kraju filma), flerta s mladim mornarom.